정조 9년
又啓目粘。平壤府殺獄罪人康貴同。龜城府殺獄罪人崔守珍等。依前同推。期於得情。何如。判付啓。平壤府殺獄罪人康貴同獄事段。一査再査。迄未究竟者。特以詞證之不備也。到今林女隔壁之聽。轉益依俙。金哥身死之後。無路鉤覈。則於是乎道狀原情之論。曹啓執法之說。出矣。然而無論情與法。天下事無出常理之外是如乎。大成之解紛。旣係好意。己同之救弟。亦是至情。則在貴同。毫無可怨可怒之事是去乙。彼貴同雖極凶悍。苟有一分人心。豈忍含怨於無怨之地。發怒於匪怒之人。而必欲白刃相加。卽地剚殺而後已乎。慍室色市。縱出無識之致。而怒甲移乙。謂有故殺之心。則此固常理之所必無是遣。雖以酒媼之招。屍親之供觀之。貴同之沈醉如泥。不省人事。可以推知。酒固狂藥。醉無醒覺。則當面之己同。必不省得矣。在手之鎌刃。亦不忘却矣。胡嚷亂跳。滾做一團之際。不但爲貴同之偶然誤擲。安知非己同之無妄自觸乎。此則常情之所不能無是如乎。今於歲月旣久。盤核無處之後。只從實因之分明。把作成獄之眞贓。終欠審克之道。更令道臣親執按査。出意見指一狀聞爲旀。審理之體。雖不得不求生於必死之中。起疑於無疑之地。而貴同之推諉大成。此是死中求生。傷倫絶悖之說是去乙。道啓中執爲疑眩之端。置諸䵝昧之科者。不意宣化之地。有此乖當之論。該道臣惟考。李大成乙良。卽爲放送爲旀。龜城府殺獄罪人崔守珍獄事段。前後執法之論。皆以崔太奎奔告之說。金同輩傍觀之招。作爲此獄之斷案是隱乃。以其父而不爲子隱。旣出常情之外。以干犯而立爲詞證。大非折獄之體兺不喩。金同之於守珍。必無一毫顧藉之意。而亦不過曰守珍之揮打。只是數次云爾。則腦後髮際之有孔出血。脊背左右之血癊皮脫。肐肘之堅硬。臀膇之靑黑許多傷處。是豈一人之手數次之打。所可致者乎。道啓論列。可謂覷得其肯綮。而況旀兒少之喜怒無常。則隣爭拔刀。固非異事是遣。賭場之得失相關。則暗室按劍。未知誰某是如乎。原其情則旣出於群兒戱劇之事。論其跡則未得其十分眞的之贓。以此以彼。傅之生議。不害爲惟輕之典。守珍乙良特爲參酌定配。干犯諸人從輕重決處事。分付道臣爲旀。初檢則當問之白女。不爲取招。覆檢則重傷之脊背。不言分寸者。俱極疏漏。其在重獄體之道。不可以事過而置之不論。其時初覆檢官。竝從重推考爲良如敎。又啓目粘。義州府殺獄罪人邊采江獄事段。令道臣參酌懲治放送之意。分付。何如。判付啓。義州府殺獄罪人邊采江獄事段。傷痕多至數處。獄案已經十年。到今起疑。殆若懸空。而第檢狀。參互無冤錄。則各自矛盾。蓋顖門太陽穴。雖係要害處。而今此傷痕段。或在顖門下二寸五分。或在太陽穴下一寸五分是如乎。要害當否。毫釐是爭。假令耳根距耳輪。不過數分。而耳根則爲要害。耳輪不與焉。咽喉距頷頦。不過一寸。而咽喉則爲要害。頷頦不與焉。推是以往。莫不皆然。顖門下二寸五分。已犯眉叢。是去乙。不曰眉叢而曰顖門下幾寸幾分。太陽穴下一寸五分。便屬頰顖是去乙。不曰頰顖。而曰太陽穴下幾寸幾分。必欲歸重於要害者。未知何據是旀。又按無冤錄曰。肉靑黑。皮破綻。骨裂腦出血流。爲致命傷。又曰。分寸深重。毒氣紫黑。卽時向裏。可以當下致死。以此較彼。雖是眞箇顖門。眞箇太陽穴是良置。元無此等致命傷。當下致死之證。則因此而謂之被毆致死。不成事理是遣。獨於左耳垂。有皮傷血流處。而非但深不過二分。耳垂初不係於要害。非要害而幷列於要害。亦未免太細。器杖傷痕之互相枝梧。猶屬第二件事。午時無恙。夕時致命。而所謂損痕。旣不襯合於無冤錄兩條。則非他故焉。直是病耳。況當天氣酷熱。午饁纔飽。一場鬪鬨。氣逆而厥。猝然中暑。不通則死。必至之勢。何待口之飯眼之合。而始爲斷定乎。前道伯金鍾秀査啓。可謂透得此關。而餘或不免於依違。折獄之難。有如是矣。明知其由於中暑。不由於被打。而嫌於年久反案。因循置之。有非審克之意。邊采江。身乙。特從惟輕之典。減死定配爲良如敎。又啓目粘。朔州府御寶僞造罪人金一麗獄事段。今難更覈。依例考覆。具格啓聞後稟處爲白乎旀。鐵山府印信僞造罪人李浩軍獄事段。卽令考覆。具格啓聞後稟處爲白乎旀。安州牧印信反踏罪人金應秋獄事段。卽令道臣依例具格啓聞後。稟處。何如。判付啓。朔州府御寶官印僞造罪人金一麗獄事段。官印摸刻。猶置大辟。況僞造御寶乎。敢作蠟片之虛帖。勒捧牛隻之高價。以至姓名之暗塡。日月之追書。渠旣一一自服。則置辟一款。無容更議。又按大明律有曰。詐傳詔旨者。假與人官者。皆抵死。此囚罪犯。襯合此文。雖欲傅生。實無其路。斯速捧結案狀聞事。分付爲旀。鐵山府印信僞造罪人李浩軍獄事段。假作差任之帖。要作陷人之計者。僞造本罪除良。情狀極爲巧惡。然盜印不過一張。徵賂但止百文。自刻自銷。又在兩日之內是隱。則擧措殆近戱劇。置法殊涉過中。特從欽恤之義。浩軍身乙。嚴刑減死。絶島定配爲旀。安州牧印信反踏罪人金應秋獄事段。朱帖面紙。弄假成眞。黑摸手決。而張虛爲實然奸謀潛售。愚氓僞帖。殆遍鄰邑。論其情狀。焉逭當律。而近見大明律詐僞制書條有曰。詐僞六部文書。套畫押字。盜用印信者。杖一百流三千里云云。卿等所謂刻造摸畫之律。未知其襯着是如乎。移踏旣與僞造有異。假押又與套畫無間。似此獄囚。付諸罪疑之科。允合欽恤。應秋身乙。依大明律勘放事。分付爲良如敎。又啓目粘。定州牧殺獄罪人東方永獄事段。臣曹不敢擅便。上裁敎是白乎旀。陽德縣殺獄罪人金命千獄事段。更令道臣。論理啓聞後稟處爲白乎旀。熙川郡殺獄罪人徐必守獄事段。令道臣加刑遠配。初檢官拿問處之爲白乎旀。平壤府殺獄罪人田禮洸獄事段。依前同推。期於得情。李召史段。不可遽然酌放。令道臣考律勘處之意。分付爲白乎旀。永柔縣殺獄罪人康得孫獄事段。連加嚴訊。期於輸疑之意。分付爲白乎旀。義州府殺獄罪人金興雲獄事段。連加訊推。期於得情之意。分付爲白乎旀。義州府殺獄罪人金起還獄事段。更令具格啓聞後稟處爲白乎旀。江界府殺獄罪人李采云獄事段。令道臣速捧結案。具格啓聞後稟處之意。竝以分付。何如。判付啓。定州牧殺獄罪人東方永獄事段。一人致死。三人正犯。獄情之疑亂。更無可論。而大扺明哲。奸人之妻。反欲率去。托以飮藥。故事惹起。肆然取衾。至欲擁臥。駭悖擧措。無異奸所。文中辰。雖甚殘劣。決無無一辭甘受之理是旀。人物之被毆致死。不係下手多少。專在着身猛歇。文中辰雖懦男也。東方女雖强女也。男逞失妻之憤。一打必猛。女有通奸之私。數打必歇。此箇事理。不難辨別。而中間正犯之忽變。文中辰。便歸東方女者。抑何故也。最是前道伯李性源之起疑行査也。以敢托代夫之義。要補失身之愆。措辭發關。而更囚文中辰者。可謂覷破東方女奸情慝態。而深得按獄之體。昨年更査時。本牧從輕之報。今番審理後秋曹傅生之論。亦不無意見。而獨於致命傷。或歸之於稠會衆怒。指的無處。或歸之於三人共毆。輕重莫辨。苟如是說。明哲之死。死於何人也。且如東方永屍親再招。旣已變辭。中辰屢供。亦皆自當兺除良。獄老生奸。無所不有。囚機本出於浮費。則一洞之聯訴。可信也。諺書不關於里任。則三年之處囊。可疑也。今也疑其可信。信其可疑。一朝反案。移定正犯。殊未知其穩當。然則文中辰之正犯。東方女東方永之隨從。自在也。正犯旣定。則中辰其死矣。奸所殺奸夫。不至償命。而只殺奸夫。元無容貸。則中辰果死矣。然中辰。何可死也。中辰。本夫也。明哲。奸夫也。以奸夫而來劫本夫。荷杖肆惡。千百其狀。則除非蘇五奴之沒知覺者。生憤毆打。必至之理。一番下手。其勢適猛。八日致命。其死太緩。比之以殺心行殺事。卽地致斃。大有間焉。今引只殺奸夫之文。從以償命。自此以後。常漢之殘弱者。將不勝失其妻。而莫敢誰何矣。以獄體而定元犯。以事理而傅輕典。俱有可據。文中辰段捉來。加刑放送。東方永段特放。東方女段。當初事端。專由於渠。而其所謂爲夫爲娚。亦不免有始無終。可恕者小。可痛者多。嚴刑定配爲旀。陽德縣殺獄罪人金命千獄事段。要害傷處。狼藉難掩兺除良。渠亦以旣毆且踢。一一自服。則三尺之律。焉敢倖逭。而朝家每於此等獄事。有以用意不用意。故殺非故殺。參互而輕重之者。殺人者償命。非但用國法。蓋亦爲死者雪冤也。今也爲人妻者。被打於其夫。邂逅至死。而其夫將因此坐死矣。死者有知。其必曰。願活我夫。而雖不償命。毫無冤言。此倫綱大於死生故也。若使命千。事出用意。情在故殺其於懲他之道。有難爲死者。反加曲恕。而五年同居。曾無反目之事。一時相鬨。不過脫皮之粟。則或毆或踢。實係無妄。何嘗有用意故殺之可論哉。此亦依他道一二獄例。議以傅生。不至失刑是乎矣。但不順父母四字。始出於同推之時。與當初直招之吐出眞心。判作兩截是如乎。未知阿誰。將律文中毆死有罪妻妾條敎誘之。以爲圖生之計是隱喩。旣打之。又從以誣之者。論其情狀。反有甚於毆踢。一律則雖貸。白放則太歇。命千身乙。更加嚴刑。遠地定配爲旀。熙川郡殺獄罪人徐必守獄事段。踢妻致死。同於命千。而命千則不過粟斗之爭鬨。必守則乃有花妻之交間。事若出於無情。跡則涉於用意。況旀曲護洸禮。語多分疏。或稱善待。或稱挽解。種種擧措。誠極駭痛。雖以傷處言之。腰肋紫癊。俱係要害。水道血出。亦關緊重。道啓中起疑。未知其襯當。蓋朴女致命之傷。若當速死處。而拖到十日則猶可疑也。今其傷處。當必死處而致命於三日之內。則毋論十日三日。限內致命則一也。以此以彼。朴女之死於必守。更無可疑。三章至嚴。一律難貸。第於前後供辭。不無良心之發現者。又不無情事之矜惻者。其供曰。毋論歇踢猛踢。實因則同。毋論多踢小踢。正犯則等。打兒。雖曰微事。踢妻。自是常習。當初非出必殺之心。到今惟有同死之願云云。又曰。年未滿三十。家有七十老父母。豈欲故殺人命。自陷償命云云。事非飾詐。言則由中。此或爲一半分可恕之道是旀。常時膚受之譖。雖由於蠱惑。當日足踢之擧。直不過勃蹊。今若斷之以取事論事之規。則要不出常漢之例套。等是死也。謂之無情則可。謂之用意則不可。歸之於誤殺則可。歸之於故殺則不可。明知其非用意非故殺。而只坐一洸禮。不得與命千同律。有乖審克之道。且死者之無冤。命千之妻。必守之妻。自當一般。必守身乙。嚴刑一次後。特爲減死。絶島定配。洸禮段。罪狀雖無顯著。猜妬自有衆論。不可以經年滯囚。屢次受訊。全然放釋。加刑定配。檢驗參差。誠有不審之失。而比之互相通涉。無一相左。反復勝焉。初檢官拿處。安徐爲旀。平壤府殺獄罪人田禮洸獄事段。女比男則遜。男女宜辨强弱。石比木則堅。木石。何分猛歇是隱喩。若論毆打先後。分首從之法。則李女當爲元犯是遣。又於其間。欲分下手輕重。則石打者固可爲重犯。椎毆者未必爲輕犯。道啓以木石大小爲言。而椎雖現納。石無見存。何以分其大小是隱喩。以言乎詞證。則男女之孰深孰淺。無人相傳。以言乎傷處。則木石之其搪其摶。無痕可尋。夫婦。雖曰一體。主客亦自逈別。則東向指禮洸報讐之說。有不足爲準。偏性素多悍毒。巧舌輒事粧撰。則李女指死者自打之語。亦不足取信。此等獄情。尤宜審愼。不可以男女强弱。木石猛歇。遽然論斷。令道臣親執詳査。更爲登聞後稟處爲旀。永柔縣殺獄罪人康得孫獄事段。此獄正犯。當於康得孫申長明二人中執定。而得孫之證左。多至八人。而俱出傳聞。長明之證左。不過一人。而輒稱參見。有口同辭。小難敵衆。貴目賤耳。一可服八是遣。威脅長明。而勒受手標。符同辰彬。而潛越犴狴等節。雖爲得孫之斷案。安女之六次納招。屢變其辭。而畢竟長明立證者。不下四五。同里居生。雖曰情厚。非親非族。而豈至於連受毒刑。多守前說乎。未知有甚賄賂。潛行其間是隱喩。抑亦純是老妄。不愛其身是隱喩。以此以彼。節節疑晦。不可以獄事之已成鐵案。置而不論。更令道臣。親執詳査。啓聞後稟處爲旀。義州府殺獄罪人金興雲獄事段。蓋此李女左肋之傷。明是興雲右拳之毆。頹臥之說。旣有立證。步往之招。又爲落空。揆以獄體。更無可疑。所謂李女空中勇身。自墮階砌云云。明知其全出飾詐。而女性多偏。獄情無窮。興雲房門之前。果有何許陛砌。而方其自墮之時。亦有別般看證之人是隱喩。人之死生亦大矣。元犯之招。雖出粧撰。按獄之體。所貴詳盡。此一款。更令道臣。嚴飭推官後。同推時詳査報來後。啓聞爲旀。同府殺獄罪人金起還獄事段。道狀則守經。曹啓則傅生。守經自是正論。傅生毋或太恕。然想像其伊日光景。則起還以同氣至情。見其妹之扶曳頭髮。無數被打。急往救之。則眼中只見其妹。不見妹夫。而及乎春已持杖打渠之際。防遮之物。誤觸頭部。或不是異事。當初本心。但知救妹。畢竟事端。亦出捍己。以此觀之。故殺元非可論。誤殺亦不襯着。過失殺或可傍照是旀。況玆初檢以後。至于十四次同推。一一直招。惟願速死者。亦可見良心之不泯。道臣則曰。情有可恕。法無可貸。朝家則曰情之可恕。法亦可貸。此等獄事。傅之惟輕。亦不至失刑。起還身乙。特爲減死。嚴刑一次。流三千里定配爲旀。江界府殺獄罪人李采云獄事段。情節綻露無餘。此而容貸。法無所施。更令推官。各別嚴訊。仍又出意見。鉤覈得情。以聞爲良如敎。又啓目粘。三登縣殺獄罪人尹亨富獄事段。更令道臣。別定剛明査官。許多可疑之事。應問未問之端。竝與金奉采等處傳說之人。一一嚴覈。逐條盤問。摘發正犯。消詳啓聞後。稟處爲白乎旀。檢案文字。在所審愼。而天然成獄。無可奈何云者。語欠商量。不可無警。當該檢官。從重推考爲白乎旀。寧遠郡殺獄罪人校婢五壯禮獄事段。獄體至重。臣曹不敢擅便。上裁敎是白乎旀。价川郡殺獄罪人康晩旭獄事段。獄體至重。臣曹不敢擅便。上裁敎是白乎旀。价川郡殺獄罪人尹金獄事段。旣有如此類槪錄狀聞之命。則自臣曹有不敢擅便。上裁敎是白乎旀。孫召史段。原其本事。旣由於渠一次之刑。不足勘罪。更令道臣。加刑懲勵爲白乎旀。楚山府殺獄罪人朴初廷獄事段。旣有先朝受敎。且有甲辰成命。上裁。何如。判付啓。三登縣殺獄罪人尹亨富獄事段。初覆檢之曰飮滷。三四檢之曰被打。誠爲疑案。而口中涎沫。旣煮之成鹽。則當以飮滷論。不當以被打斷。卿等之十二條起疑者。體朝家審克之意。儘得曰宥曰殺之意。極爲嘉尙。自卿曹發關本道。一一逐條更査。待啓聞稟處爲旀。四檢官推考事。亦依施。而三檢官之剪髮。大關後弊。屍體犯手。殆重於檢狀。下語之不審。卿何不一體察推是隱喩。依四檢官例。施行爲旀。寧遠郡殺獄罪人校婢五壯禮獄事段。道啓中三分打七分病云云。可謂善形容是如乎。所謂器仗。不過是草鞋一隻也。痕損有無。姑捨是。可知非殺心之相加。況何病所祟之說。旣甚丁寧。喫飯仍眠之狀。不爲子隱。似此獄案。付之生科。實合審克之體。五壯禮身乙。嚴刑一次。因本役定配爲旀。价川郡殺獄罪人康晩旭獄事段。去牛來馬。狹斜相逢。怒因奪蹊而不過加★垂。醉倒頹逕而只見破笠。則夫豈有頃刻殞命之理乎。傳稱鞭雖長。不及腹。經云行人牛邑人災。正謂此獄準備語是如乎。奠雁之行纔過。而盃酌不勝。鬪鷄之勢雖急。而器仗至小。被酒則劉阮同歸。起鬧則秦楚惟均。當是時也。莫辨誰生而誰死是如可。及至幸者生而不幸者死。卽因不幸者不幸。又使幸者而不幸焉。則等是死耳。初何有幸不幸之間然乎是旀。又況酒氣內戰。寒威外逼。彼顚此仆。委身於凌陰積沍之中。則雖非打也。亦卽當死兺不喩。以實因言之。三次檢驗。無一傷處。或曰被蹴。或曰內傷。此則初覆檢狀之不審。而及夫三檢之後。捏合兩檢文脈。斷之曰醉飽被蹴內傷云云。豈有如許獄體。當該三檢官。令該府拿問處之爲旀。晩旭乙良。分付道臣。嚴刑定配。同郡殺獄罪人尹金獄事段。爲人夫。見其妻白晝行淫之狀。恬然視之。無手刃之擧。則此不可以常情論。檢狀中以不卽執捉告官。遂擬償命之律。已失明獄之體。又從以凶獰二字。斷作鐵案者。何不稱停至此。無論房中與庭畔。一室之內。無非奸所。殺之則固當。不殺則便無人心。此囚成獄。非所可論。況有戊寅癸巳受敎乎。尹金身乙。卽爲放送爲旀。楚山府殺獄罪人朴初廷獄事段。奸夫淫女。一時竝殺於奸所。參以律文。毫無可疑之端是遣。假作縊項之痕。欲爲遮眼之計者。職由無識常漢未曉律文之致。況旀尹金旣已白放。則初廷比尹金。尤有間焉。初廷身乙。亦爲放送事。分付爲良如敎。